Euroopa Liidu Teataja L 318 , 26/11/1980 Lk 0028 - 0031

Soomekeelne eriväljaanne: Peatükk 13 Köide 11 Lk 0015

Hispaaniakeelne eriväljaanne: Peatükk 13 Köide 11 Lk 0085

Rootsikeelne eriväljaanne: Peatükk 13 Köide 11 Lk 0015

Portugalikeelne eriväljaanne Peatükk 13 Köide 11 Lk 0085



Nõukogu otsus, 24. oktoober 1980, millega kehtestatakse toiduainete nõuandekomitee uus põhikiri (80/1073/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut ning arvestades, et: komisjoni ülesanne on konsulteerida ja teavitada tööstus-, kaubandus- ja tarbijaühendusi toiduaineid käsitlevate õigusaktide ühtlustamisest tulenevatest probleemidest; komisjoni otsusega 75/420/EMÜ, [1] muudetud otsusega 78/758/EMÜ, [2] loodud toiduainete nõuandekomitee annab komisjonile võimaluse viia end kurssi kaubandus-, tööstus- ja tarbijaühenduste seisukohtadega tema talituste poolt ettevalmistatud reguleerivate meetmete eelnõude suhtes, eelkõige juhtudel, kui on tegemist meetmete majandusliku mõju väljaselgitamisega; see komitee annab tööstus-, kaubandus- ja tarbijaühendustele ka võimaluse tõstatada toiduaineid käsitlevate õigusaktide ühtlustamisega seotud küsimusi; pärast komitee loomist 26. juunil 1975 saadud kogemused on näidanud vajadust muuta selle põhikirja; otsuse 75/420/EMÜ artikli 4 lõikes 1 loetletud organisatsioonide seas nimetatud EMÜ riikide kaubandusorganisatsioonide komitee (COCCEE) likvideerimine on toonud kaasa vajaduse võtta arvesse uute ühenduse tasandil kaubandust esindavate organisatsioonide olemasolu, ON VASTU VÕTNUD JÄRGMISE OTSUSE: Artikkel 1 1. Komisjoni juurde luuakse toiduainete nõuandekomitee. Komisjon võib selle komiteega konsulteerida kõikides toiduaineid käsitlevate õigusaktide ühtlustamisega seotud küsimustes. 2. Komitee alalised liikmed võivad komisjonile märku anda, et soovitav oleks komiteega konsulteerida või seda teavitada selle pädevusse kuuluvates küsimustes, mille kohta komitee arvamust küsitud ei ole. Artikkel 2 1. Komiteesse kuulub 10 alalist liiget ja 20 eksperti, kes jagunevad viide majanduslikku rühma, esindades vastavalt põllumajandust, kaubandust, tarbijaid, tööstust ja töötajaid. 2. Igasse lõikes 1 nimetatud rühma kuulub kaks alalist liiget, keda abistavad neli eksperti. 3. Alaliste liikmete ülesanne on tagada töö koordineerimine oma rühmas. Nende ametiaeg kestab kolm aastat ja neid võib ametisse tagasi nimetada. Nad jäävad ametisse kuni uute liikmete nimetamiseni või kuni nad uuesti ametisse nimetatakse. Alalise liikme ametiaeg lõpeb kolme aasta möödudes või liikme tagasiastumise või surma korral. Alalise liikme asendaja ametiaeg lõpeb samal ajal kui teiste alaliste liikmete oma. 4. Lisas loetletud asutused ja organisatsioonid esitavad komisjonile oma vastavate majanduslike rühmade alaliste liikmete kandidaadid ning nimetavad ametisse neid abistavad eksperdid. Nad esitavad, igaüks oma huvide osas, komisjonile neli eri kodakondsusega kandidaati, kelle seast komisjon nimetab alalised liikmed. Nad teatavad komitee sekretariaadile vähemalt kaheksa päeva enne iga kohtumist saadetava kirjaga nende ekspertide nimed ja aadressid, kelle nad soovitavad iga päevakorras oleva küsimuse osas määrata. 5. Kui ühenduses ei ole komiteesse kuuluva rühma ühtset esindusorganit või -organisatsiooni, nimetab komisjon selle rühma alalised liikmed ametisse kõige esinduslikuma ühenduse tasandil olemasoleva organisatsiooni ettepanekute alusel lõikes 4 sätestatud korra kohaselt. Sel juhul nimetavad komisjoni poolt määratud alalised liikmed nende organisatsioonide abiga ühiselt neid abistama kutsutavad eksperdid. 6. Alalise liikme kandidaadi esitavad organisatsioonid ja asutused võivad liikme ametiaja jooksul taotleda komisjonilt tema väljavahetamist. Artikkel 3 1. Komitee esimeheks saab kolmeks aastaks ühe selles esindatud majandusliku rühma alaline liige. 2. Esimees valitakse esimeses hääletusvoorus kohalolevate alaliste liikmete kahekolmandikulise häälteenamusega või järgmistes hääletusvoorudes kohalolevate alaliste liikmete lihthäälteenamusega. 3. Alalised liikmed valivad lõikes 2 sätestatud korras kaks aseesimeest nende majanduslike rühmade alaliste liikmete hulgast, kuhu esimees ei kuulu. Artikkel 4 Komisjon tagab komiteele sekretariaaditeenused. Ta koostab kohtumiste päevakorrad, kutsub kokku liikmed, kelle kohalolek on vajalik, ning annab neile vajalikud dokumendid. Artikkel 5 Komitee võib luua töörühmi tegelemaks toiduaineid käsitlevate reguleerivate meetmetega seotud tehniliste küsimustega. Komisjon tagab nendele töörühmadele esimehe ja sekretariaaditeenused. Artikkel 6 Komisjon võib päevakorras sisalduva küsimuse osas kutsuda komitee või selle töörühma töös osalema erilist pädevust omavaid eksperte, kes ei kuulu komitee töörühmadesse. Selliselt kutsutud isikud osalevad üksnes selle küsimuse arutamisel, mis tingis nende kohalviibimise. Artikkel 7 Komisjoni talituste esindajatel on õigus osaleda komitee ja selle töörühmade koosolekutel. Artikkel 8 1. Komisjon võib lisas loetletud asutuste ja organisatsioonide ettepanekul nimetada vaatlejaid, kes tagavad alaliste liikmete ametiajaks haldussidemed komitee sekretariaadiga. 2. Vaatlejad võivad osaleda komitee ja töörühmade koosolekutel. Nad ei või aruteludest osa võtta. Artikkel 9 1. Komitee ja selle töörühmade arutelude lõpus hääletamist ei toimu. 2. Kui komiteega konsulteeritakse seoses reguleeriva meetme eelnõuga või kui komisjon taotleb artikli 2 lõikes 1 nimetatud töörühmadelt arvamust komitee pädevusse kuuluvas küsimuses, koostab sekretariaat arvamuse projekti, mis esitatakse komitee alalistele liikmetele. Komisjoni poolt kindlaksmääratava tähtaja jooksul pärast alaliste liikmetega konsulteerimist kogub sekretariaat kokku komitee koosolekul osalenute parandusettepanekud. Kui selliseid ettepanekuid ettenähtud tähtaja jooksul ei esitata, loetakse arvamus vastuvõetuks. 3. Artiklis 5 nimetatud töörühmade arutelud protokollitakse ning protokoll saadetakse töörühmade liikmetele, komitee alalistele liikmetele ja vaatlejatele lõikes 2 sätestatud korras. Artikkel 10 Komitee ja selle töörühmade töös osalemise eest tasu ei maksta. Artikkel 11 Arvamused ja/või arutelude protokollid edastatakse nõukogule ja alalisele toiduainekomiteele, kui nad seda taotlevad. Artikkel 12 Ilma et see piiraks asutamislepingu artikli 214 sätete kohaldamist, ei tohi komitee istungitel osalejad avalikustada neile komitee või töörühmade töös osalemise käigus teatavaks saanud andmeid, kui komisjon on neile teatanud, et taotletud arvamus või esitatud küsimus on konfidentsiaalne. Artikkel 13 Otsus 75/420/EMÜ tunnistatakse kehtetuks. Artikkel 14 Käesolev otsus jõustub 26. novembril 1980. Brüssel, 24. oktoober 1980 Komisjoni nimel komisjoni liige Étienne Davignon [1] EÜT L 182, 12.7.1975, lk 35. [2] EÜT L 251, 14.9.1978, lk 18. -------------------------------------------------- LISA Artikli 2 lõikes 4 nimetatud asutuste ja organisatsioonide loetelu Majanduslik rühm | Asutused ja organisatsioonid | Põllumajandus | Euroopa Majandusühenduse põllumajandusorganisatsioonide komitee (COPA) koos EMÜ riikide põllumajanduskoostöö üldkomiteega (COGECA) | Kaubandus | Kõige esinduslikumad organisatsioonid | Tarbijad | Tarbijate nõuandekomitee (CCC) | Tööstus | Euroopa Tööandjate Föderatsioon (UNICE) | Töötajad | Euroopa Ametiühingute Konföderatsioon (ETUC) | --------------------------------------------------